Rieke Diah Pitaloka

Rieke Diah Pitaloka (lahir di ) nyaéta saurang panulis buku, pamawa acara, pamaén sinétron Indonésia, sarta anggota DPR périodeu 2009-2014 ti PDI-P. Taun 2012 Rieke maheutkeun pikeun nyalonkeun manéh minangka Gubernur Jawa Kulon nu wakilna Tétén Masduki, duanana ngawanohkeun manéh kalawan sebutan PATÉN jeung diusung ku PDI-P nu nomer urutna 5.

Atikan 
Saréngséna atikan S-1 di Fakultas Sastra Belanda Universitas Indonésia jeung S-1 Filsafat STF Driyakara, Jakarta, Rieke gé nuluykeun atikanna. Sanajan sibuk ku sagala kagiatan 'kaartisan', Rieke bisa ngaréngsékeun atikan S-2na di jurusan Filsafat Universitas Indonesia (UI). Malah mah tésisna nu judulna Banalitas Kejahatan: Aku yang tak Mengenal Diriku, Telaah Hannah Arendt Perihal Kekerasan Negara dijadikeun buku kalawan judul Kekerasan Negara Menular ke Masyarakat diterbitkan ku Galang Press.

Karir

Dunya Hiburan 
Rieke mimiti dipikawanoh ku balaréa liwat iklan Kondom Sutra ku kocapan Méong. Lian ti kitu manéhna ogé dipikawanoh liwat peranna minangka Oneng nu "o'on" dina sitkom Bajaj Bajuri. Rieke ogé dipikawanoh minangka pamawa acara dina acara Good Morning jeung panulis buku. Salah sahiji judul bukuna nyaét Renungan Kloset.

Lian sinétron, Rieke ogé ngajajal téater. Rieke milu pamintonan téater nu judulna 'Cipoa' garapan Putu Wijaya. Hayang nyobaan hal anyar, Rieke gé asup ka layar rubak. Rieke mimitu debutna di layar rubak minangka Dwi, awéwé nu diwayuh dina pilem Berbagi Suami. Katagihan maén pilem, Rieke maén deui dina pilem antologi karya opat sutradara awéwé judulna Lotus Requiem nu tuluy judulna dirobah jadi Perempuan Punya Cerita.

Kagiatan sosial jeung pulitik 
Rieke aktif dina kagiatan pulitik, malah mah pernah ngadiukan jabatan wakil sékrétaris jéndral DPP Partéy Kabangkitan Bangsa (PKB) pingpinan Muhaimin Iskandar. Rieke tuluy ngundurkeun diri tina partéy Islam éta pikeun jabung ka Partéy Demokrasi Indonésia Pajuangan (PDI-P) pingpinan Mégawati Soekarnoputri.

Rieke téh anggota DPR périodeu 2009-2014 ti PDI-P pikeun Daérah Pamilihan Jawa Kulon II. Di Déwan Perwakilan Rahayat, Rieke mangrupa salah sahiji anggota ti Komisi IX. Widang nu pangdiperhatikeunana nyaéta widang kaséhatan jeung kasajahtraan masyarakat. Manéhna mangrupa salah sahiji anggota Panitia Husus Rancangan Undang-Undang Badan Penyelenggara Jaminan Sosial (BPJS) nu mangrupa bagéan tina Sistem Jaminan Sosial Nasional (SJSN).

Rieke ogé ngadegkeun hiji yayasan nu dingaranan "Yayasan Pitaloka" nu icikibung di widang sastra jeung sosial kamasyarakatan.

Awal taun 2013 Rieke maheutkeun pikeun nyalonkeun dirina minangka Gubernur Jawa Kulon nu diwakilan ku Tétén Masduki, maranéhna duaan nyieun jujuluk sorangan minangka PATÉN nu dirojong ku PDI-P kalawan nomer urut 5.

Tanggal 3 Maret 2013 diumumkeun hasil Pilkada Gubernur - Wagub Jawa Barat Pasangan Cagub - Cawagub nomer 5 Rieke-Teten meunang réngkin ka 2 ti 5 pasangan calon kalawan beubeunangan sora 5.714.997 sora atawa 28,41 persén ti sora sah.

Dina pamilu législatif 2014, Rieke maju minangka calon législatif DPR dapil Jawa Barat VII, manéhna gé lolos ka Senayan sarta jadi anggota DPR périodeu 2014-2019 kalawan beubeunangan sora 255.044 sora.

Kahirupan pribadi 
Rieke kawin jeung dosén filsafat Universitas Indonésia, Donny Gahral Adian dina poé Sabtu, 23 Juli 2005, di padumukan kolotna Rieke di Garut, Jawa Kulon. Ieu pakawinan téh jadi cucuk rungkang lantaran tunangan Rieke ti 11 Januari 2002, sutradara Exel J Permadi ngarasa dirina jeung Rieke can resmi pepegatan.

Tanggal 9 Januari 2011, selang sapoé sanggeus milangkala Rieke nu ka 38, manéhna babaran budakna kembar nyaéta Misesa Adiansyah jeung Jalumanon Badrika liwat operasi Caesar. saméméhna ieu pasangan téh geus dipaparin saurang anak lalaki nu gumelar taun 2009 ngaranna Sagara Kawani Hadiasyah.

Kasus palécéhan séksual 
Manéhna kungsi meunang palécéhan séksual ku saurang dokter nalika ngalakonan kunjungan kerja ka RSUD Labuang Baji, Sulawesi Kidul dina poé Senén (8 Maret 2010). Teu narima ku hal éta, manéhna langsung ngalapor ka pulisi.

Daptar peran

Sinétron 
 Srikandi
 Badut pasti Berlalu
 Untukmu Segalanya
 Tirani Kehidupan
 30 Meter
 Putri Maharani
 Perawan-perawan
 Perkawinan
 Prahara Prabu Siliwangi
 Goresan Cinta Berbingkai Duka
 Bajaj Bajuri
 Bola Kampung
 Salon Oneng
 Maha Kasih

Pilem 
 Berbagi Suami (2006)
 Perempuan Punya Cerita (2008)
 Laskar Pelangi (2008)
 Sang Pemimpi (2009)

Pamawa acara 
 Book Review (Metro TV)
 Good Morning (Trans TV)

Buku 
 Renungan Kloset
 Kekerasan Negara Menular Ke Masyarakat

Pranala luar 
 (id) Blog resmi Rieke Dyah Pitaloka 
 (id) Forum Kerakyatan bersama Rieke Dyah Pitaloka
 (id) Yayasan Pitaloka 
 (id) Profil Rieke Diah Pitaloka 
 (id) Berita Rieke Diah Pitaloka

Rujukan 

Alumni Universitas Indonesia
Anggota DPR 2009-2014
Nu babar taun 1974
Aktris Indonésia
Inohong Sunda